7/5/2016
ΠΡΟΣ

Όλους τους συλλόγους και ομάδες δράσης Αγ. Παρασκευής

ΚΑΛΕΣΜΑ

Φίλοι συμπολίτες μας,

Σκοπός της επιστολής αυτής είναι να σας ενημερώσουμε για ένα σοβαρό
πρόβλημα που απειλεί πλέον την δημόσια υγεία και κυρίως των παιδιών
μας.

Οι κεραίες κινητής τηλεφωνίας στις γειτονιές της πόλης μας ξεπερνούν
πλέον τις 80 και εκκρεμεί η εγκατάσταση πολλών ακόμα.

Με κινητοποιήσεις μας πετύχαμε την εξάμηνη αναστολή της εγκατάστασης
των νέων κεραιών και το δημοτικό συμβούλιο ομόφωνα είναι στο πλευρό
μας.

Η επιβλαβής δράση της ηλεκτρομαγνητικής ακτινοβολίας είναι δεδομένη
και επιστημονικά αποδεδειγμένη. Επηρεάζει όλους μας και κυρίως τα
παιδιά με κύριο αποτέλεσμα την καταστροφή των εγκεφαλικών τους
κυττάρων.

ΔΕΝ ΘΑ ΕΠΙΤΡΕΨΟΥΜΕ σε κανέναν να παίζει με την υγεία μας για να
αυξήσει τα κέρδη του.

Δεν ζητάμε κατάργηση της κινητής τηλεφωνίας !!

Απαιτούμε αλλαγή του νομοθετικού πλαισίου και εφαρμογή λύσεων που θα
προστατεύουν την υγεία μας :

1.  ΜΕΙΩΣΗ ΤΩΝ ΟΡΙΩΝ ακτινοβολίας, που στην Ελλάδα είναι έως και
εκατοντάδες φορές μεγαλύτερα από αυτά που ισχύουν σε πολλές άλλες
Ευρωπαϊκές χώρες.

2.  Απομάκρυνση και απαγόρευση τοποθέτησης κεραιών σε απόσταση
μικρότερη των 300 μέτρων από σχολεία, παιδ. σταθμούς, κλπ.

3.  Πλήρη έλεγχο των φακέλων όλων των κεραιών για την νόμιμη και
ασφαλή λειτουργία τους. Τακτικό έλεγχο της ακτινοβολίας που εκπέμπουν
και δημοσίευση των αποτελεσμάτων, με αυστηρές κυρώσεις και αναστολή
λειτουργίας σε  περίπτωση παραβάσεων.

4.  Πλήρη επανασχεδιασμό της εγκατάστασης των κεραιών.

Η εγκατάστασή τους να μην γίνεται αυθαίρετα και άναρχα, αλλά
κατόπιν χωροταξικής - περιβαλλοντολογικής μελέτης και έγκρισης από
αρμόδια επιστημονική επιτροπή του δήμου,  που πρέπει να συσταθεί και
θα περιλαμβάνει και επιστήμονες υγείας.

Η αρχή έχει γίνει στην Αγία Παρασκευή !!!

Η λειτουργία κεραίας στην Ολυμπίας & Θήρας κατέβηκε, η κεραία στην
Καραϊσκάκη κατεβαίνει…

ΟΛΟΙ ΜΑΖΙ ΕΧΟΥΜΕ ΤΗΝ ΔΥΝΑΜΗ !!!

Είμαστε σε συνεχή επαφή   με ανάλογες επιτροπές κατοίκων από Χαλάνδρι,
Γλυκά Νερά, Μαρούσι, Βριλήσσια, Χολαργό-Παπάγο.

Ζητάμε την ΔΙΚΗ ΣΑΣ στήριξη, με την ενεργοποίηση και κινητοποίηση του
κόσμου για ένα θέμα που μας αφορά ΟΛΟΥΣ.

Σας καλούμε την Τετάρτη 18 Μαΐου και ώρα 6.00 μμ. έξω από την ΕΡΤ,
μαζί με τους κατοίκους και των άλλων δήμων, να δώσουμε ένα μαζικό και
δυναμικό παρόν σε μια μεγάλη συγκέντρωση διαμαρτυρίας για να
προστατέψουμε το ύψιστο αγαθό : ΤΗΝ ΥΓΕΙΑ ΜΑΣ

ΟΛΟΙ ΜΑΖΙ ΜΠΟΡΟΥΜΕ !!!

Επιτροπή  Κατοίκων Κοντοπεύκου Αγίας Παρασκευής
http://ourkontopefko.blogspot.com/
ekkontop@outlook.com.gr